Sünonüümia

Sünonüümia ehk samatähenduslikkus on sõnadevaheline paradigmaatiline suhe. Sünonüümidel on sama või lähedane tähendus.

 Täissünonüümid ja osasünonüümid 
 Täissünonüüme saab üksteisega asendada millises tahes kontekstis, sest nende denotatiivne ja konnotatiivne tähendus on sama.
 Osasünonüüme saab üksteisega asendada teatud kontekstis, sest nende tähendused kattuvad osaliselt.

 Tähendussünonüümid 
Tähendussünonüümide denotatiivne tähendus on sama, kuid konnotatiivne tähendus, stiil jmt erinev.
 Ideograafilised sünonüümid erinevad üksteisest tähendusvarjundi poolest, näiteks jõuk ja kamp. 
 Stiilisünonüümid kuuluvad eri stiili, näiteks ühikas ja ühiselamu.

 Leksikaalsed ja grammatilised sünonüümid 
 Leksikaalsed sünonüümid on kujult üksteisest erinevad, kuid tähenduse poolest sarnased või lähedased samast sõnaliigist sõnad, näiteks ämber ja pang.
 Grammatilised sünonüümid on leksikaalselt samasisulised, aga grammatiliselt vormistuselt erinevad sõnad või sõnaühendid, näiteks püsti ja kahel jalal.

Vaata ka
Sünonüüm
Antonüümia
Hüponüümia

Välislingid
 Sünonüümisõnastik
 Eesti keele tesaurus

Kategooria:Keeleteadus
Kategooria:Semantika